Innsending av årsregnskap | Selskapsrett | Spør advokaten!
Hvert år mottar Regnskapsregisteret flere tusen årsregnskap som ikke kan godkjennes, noe som innebærer merarbeid både for den regnskapspliktige og Regnskapsregisteret. Hvis Regnskapsregisteret ikke kan godkjenne årsregnskapet, er innsendingsplikten ikke oppfylt.
Dette gjelder for enheter med avslutningsdato i perioden 01.07.-31.12. For enheter med avslutningsdato i perioden 01.01.-30.06. er tilsvarende frister før 1. februar eller før 1. mars. Regnskapsregisteret kan ikke forlenge fristene.
Hvis komplett årsregnskap, årsberetning og revisjonsberetning ikke er sendt til Regnskapsregisteret før 1. august ved papirinnsending – eller før 1. september ved elektronisk innsending – vil det påløpe forsinkelsesgebyr, jf. regnskapsloven § 8-3. Dette gjelder for enheter med avslutningsdato i perioden 01.07.-31.12.
For enheter med avslutningsdato i perioden 01.01.-30.06. er tilsvarende frister før 1. februar eller før 1. mars. Dette gjelder alle innsendingspliktige og fram til enhetene er endelig slettet i Enhetsregisteret og Foretaksregisteret.
Alle regnskapspliktige blir ilagt gebyr ved forsinket innsendelse.
Enheten er ansvarlig for å betale gebyret, alternativt styrets medlemmer. Har ikke den regnskapspliktige styre, vil det være deltakerne eller medlemmene og daglig leder som har ansvar for gebyret.
Gebyrsatsene er kr 1 199 per uke de første åtte ukene, kr 2 398 per uke de neste ti ukene og kr 3 597 per uke de siste åtte ukene. Det totale gebyret kan bli så mye som kr 62 348.